open-index/open-wikipedia-markdown huggingface dataset:
Top Gear 2

Το ***Top Gear 2*** (κυκλοφορημένο στην Ιαπωνία ως ***Top Racer 2***) είναι ένα βιντεοπαιχνίδι αγώνων και αποτελεί το σίκουελ του παιχνιδιού *[[Top Gear (βιντεοπαιχνίδι)|Top Gear]]*, το οποίο είχε κυκλοφορήσει το 1992. Το *Top Gear 2* πρωτοκυκλοφόρησε τον Αύγουστο του 1993 για το SNES και το 1994 για το Sega Mega Drive και το Amiga. Το παιχνίδι αναπτύχθηκε από την Gremlin Interactive και κυκλοφόρησε από την Kemco για το SNES και τη Vic Tokai για το Mega Drive.

Το παιχνίδι διέθετε καλύτερα γραφικά από τον προκάτοχό του, αλλά διατήρησε το arcade-στυλ, για το οποίο ήταν γνωστή η εν λόγω σειρά. Το παιχνίδι, ως επί το πλείστον έλαβε θετικές κριτικές τόσο από τους παίχτες όσο κι από τους κριτικούς. Το περιοδικό *GamePro*, το επαίνεσε για τον αριθμό οχημάτων, το έδαφος και τον έλεγχο, αλλά το βρήκε λίγο περιορισμένων επιλογών. Ενώ, το περιοδικό *Nintendo Power*, έδωσε μία βαθμολογία 3.55 στα 5, για την έκδοση του SNES.

## Παραπομπές


## Εξωτερικοί σύνδεσμοι
*''Top Gear 2''  at GameSpot
*Top Gear 2'' at 1UP

Κατηγορία:Βιντεοπαιχνίδια του 1993
Κατηγορία:Βιντεοπαιχνίδια Amiga
Κατηγορία:Βιντεοπαιχνίδια του Mega Drive
Κατηγορία:Βιντεοπαιχνίδια του SNES
Κατηγορία:Βιντεοπαιχνίδια ανεπτυγμένα στο Ηνωμένο Βασίλειο
Κατηγορία:Βιντεοπαιχνίδια τοποθετημένα στην Καλιφόρνια
Κατηγορία:Βιντεοπαιχνίδια τοποθετημένα στη Νέα Υόρκη
Κατηγορία:Βιντεοπαιχνίδια τοποθετημένα στην Ελβετία
Κατηγορία:Βιντεοπαιχνίδια τοποθετημένα στη Χιλή
Κατηγορία:Βιντεοπαιχνίδια τοποθετημένα στην Αίγυπτο
Κατηγορία:Βιντεοπαιχνίδια τοποθετημένα στην Ιαπωνία
Κατηγορία:Βιντεοπαιχνίδια τοποθετημένα στον Καναδά
Κατηγορία:Βιντεοπαιχνίδια αγώνων
Τσίρο Ιμόμπιλε

O **Τσίρο Ιμόμπιλε** (*Ciro Immobile*, γεννημένος στις 20 Φεβρουαρίου 1990) είναι Ιταλός διεθνής ποδοσφαιριστής που αγωνίζεται στην Παρί ΦΚ και μέχρι πρότινος στην Εθνική Ιταλίας στη θέση του επιθετικού. Ήταν νικητής του Χρυσού Παπουτσιού την αγωνιστική περίοδο 2019–20.

## Καριέρα
Η επαγγελματική του καριέρα ξεκίνησε το 2009 από τη Γιουβέντους. Στη συνέχεια, δόθηκε δανεικός σε διάφορες ιταλικές ομάδες. Τη σεζόν 2013–14 έπαιξε στην Τορίνο, με την οποία αναδείχθηκε πρώτος σκόρερ της Σέριε Α και συμπεριελήφθη στην καλύτερη ενδεκάδα της περιόδου. Στην πορεία, αγωνίστηκε στην Μπορούσια Ντόρτμουντ, με την οποία κατέκτησε το Σούπερ Καπ Γερμανίας το 2014. Στις επόμενες σεζόν έπαιξε στη Σεβίλλη και μετά ξανά στην Τορίνο. Από το 2016 μέχρι και το 2024 ήταν παίκτης της Λάτσιο με την οποία σημείωσε 207 γκολ σε 340 συμμετοχές σε όλες τις διοργανώσεις. Στις 13 Ιουλίου 2024, υπέγραψε διετές συμβόλαιο με την Μπεσίκτας. Στις 10 Ιουλίου 2025 επέστρεψε στην Ιταλία για λογαριασμό της Μπολόνια. Στις 1 Φεβρουαρίου 2026, ο Ιμόμπιλε μετακόμισε στην Λιγκ 1 για λογαριασμό της Παρί ΦΚ, με την οποία υπέγραψε συμβόλαιο μέχρι το τέλος της σεζόν με οψιόν ανανέωσης για ακόμη έναν χρόνο.

Με την Εθνική Ιταλίας έχει αγωνιστεί στο Μουντιάλ του 2014, στο Euro του 2016, στο Euro του 2020 (το οποίο και κατέκτησε) καθώς και στα προκριματικά του Μουντιάλ του 2018.
## Παραπομπές


Κατηγορία:Επιθετικοί ποδοσφαιριστές
Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ20
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές ΑΚ Σιένα
Κατηγορία:Ποδοσφαιριστές ΟΣ Γκροσέτο ΦΚ
Κατηγορία:Ποδοσφαιριστές Ντελφίνο Πεσκάρα 1936
Κατηγορία:Ποδοσφαιριστές Τζένοα
Κατηγορία:Ποδοσφαιριστές Τορίνο ΦΚ
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεβίλλη ΦΚ
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Λάτσιο
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Μπεσίκτας
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Μπολόνια ΦΚ 1909
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Παρί ΦΚ
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ιταλοί ποδοσφαιριστές στο εξωτερικό
Κατηγορία:Νικητές Χρυσού Παπουτσιού
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ιππότες του Τάγματος της Αξίας της Ιταλικής Δημοκρατίας
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Φλόιντ Μεϊγουέδερ Τζ.

Ο **Φλόιντ Μεϊγουέδερ Τζ.** (αγγλικά: *Floyd Mayweather Jr.*, γεννήθηκε ως **Φλόιντ Τζόι Σίνκλερ** (*Floyd Joy Sinclair*), 24 Φεβρουαρίου 1977) είναι Αμερικανός επαγγελματίας promoter του μποξ και πρώην επαγγελματίας μποξέρ. Αγωνιζόταν από το 1996 έως και το 2007 και από το 2009 έως και το 2015. Ενώ, το 2017, επέστρεψε, μόνο για έναν αγώνα. Κατά τη διάρκεια της καριέρας του κράτησε 15 φορές τη ζώνη του παγκόσμιου πρωταθλητή, σε διάφορες κατηγορίες κιλών, ενώ διατήρησε κι ένα αήττητο σκορ 50-0, ξεπερνώντας το ρεκόρ του Ρόκι Μαρτσιάνο, που είχε 49-0. Ως ερασιτέχνης μποξέρ, ο Μεϊγουέδερ, κέρδισε ένα χάλκινο μετάλλιο, στους Ολυμπιακούς Αγώνες του 1996, τρία Golden Gloves πρωταθλήματα ΗΠΑ και ένα United States Amateur Champion. 

Ο Μεϊγουέδερ έχει κερδίσει δύο φορές τον τίτλο του Καλύτερου Μποξέρ της Χρονιάς, από το περιοδικό *The Ring* (1998 και 2007), τρεις φορές τον ίδιο τίτλο από το Boxing Writers Association of America (2007, 2013 και 2015), έξι φορές τον τίτλο του Καλύτερου Μποξέρ, από τα ESPY Award (2007–2010, 2012–2014). Το 2016, ονομάστηκε ο Σπουδαιότερος Μποξέρ, στο pound for pound, των τελευταίων 25 ετών, από το ESPN. Την ίδια χρονιά, τοποθετήθηκε πρώτος από το *BoxRec*, για τον σπουδαιότερο μποξέρ όλων των εποχών pound for pound, καθώς και ο σπουδαιότερος μποξέρ όλων των εποχών στην κατηγορία welterweight. Πολλά περιοδικό και άλλα Μέσα, έχουν τοποθετήσει τον Μεΐουέδερ, ως τον σπουδαιότερο μποξέρ pound for pound, παγκοσμίως, δύο φορές, σε διάρκεια δέκα ετών. 

Συχνά, θεωρείται ως ο καλύτερος αμυντικός μποξέρ στην ιστορία του αθλήματος, ενώ από τότε που βγήκε και το σύστημα CompuBox, ως τον ακριβέστερο στα χτυπήματα, έχοντας τις μικρότερες απώλειες στην ιστορία του αθλήματος. Επίσης, είναι ο ακριβότερος πληρωμή ανά προβολή αθλητής, από οποιοδήποτε άθλημα. Το 2012 και το 2013, σε λίστες του *[[Forbes]]* και του *Sports Illustrated*, βγήκε πρώτος ανάμεσα στους πιο ακριβοπληρωμένους αθλητές της χρονιάς, την πρωτιά τη διατήρησε στο *Forbes* και το 2014 και το 2015. Το γεγονός αυτό τον καθιστά ως έναν από τους πιο ακριβοπληρωμένους αθλητές όλων των εποχών, παγκοσμίως. Το 2007, άνοιξε δική του εταιρεία προώθησης μποξ, ονόματι Mayweather Promotions.

## Παραπομπές


## Εξωτερικοί σύνδεσμοι

*
*Estrangement of Mayweather Jr. and Sr. by Jon Saraceno, June 26, 2005, *[[USA Today]]*.
*Floyd Mayweather Jr. wants a win for his dad by Andy Johnston, July 6, 1996, *[[Augusta Chronicle]]*.
*A new chapter begins for Floyd Mayweather by Jeff Mayweather, November 1, 2005, *BraggingRightsCorner.com*.
*Can Mayweather become the new De La Hoya? by Brent Matteo Alderson, May 1, 2006, *BoxingScene.com*.

Κατηγορία:Αμερικανοί πυγμάχοι
Τζένα Κόουλμαν

**Η Τζένα-Λουίζ Κόουλμαν** (Jenna-Louise Coleman, 27 Απριλίου του 1986) είναι Αγγλίδα ηθοποιός. Είναι γνωστή από τους ρόλους της ως Clara Oswald στη βρετανική τηλεοπτική σειρά *[[Doctor Who|Doctor who]]*, Τζασμίν Τόμας στη Βρετανική σαπουνόπερα *Εμερντέιλ*, και ως Βασίλισσα Βικτώρια στη δραματική σειρά *[[Victoria (TV series)|Victoria]]*.

Η Κόουλμαν γεννήθηκε στην πόλη Μπλάκπουλ του Λάνκασαϊρ, και ξεκίνησε την καριέρα της σε νεαρή ηλικία, ως μέλος της θεατρικής ομάδας που ονομάζεται In Yer Space. Ενώ έκανε οντισιόν για σχολές υποκριτικής το 2005, είχε επιλεχθεί να παίξει την Τζασμίν Τόμας στο *Εμερντέιλ*. Έλαβε διθυραμβικές κριτικές για την ερμηνεία της και ήταν υποψήφια για το βραβείο της Πιο Δημοφιλούς Νεοφερμένης για το 2006, στα Βραβεία της Εθνικής Τηλεόρασης.

Η Κόουλμαν επιλέχθηκε να παίξει το "σκληρό κορίτσι" Lindsay James στη δραματική σχολική σειρά του BBC με τίτλο *[[Waterloo Road (TV series)|Waterloo Road]]*, τη Σούζαν Μπράουν στην τηλεοπτική μεταφορά του BBC Four του μυθιστορήματος του Τζον Braine με τίτλο *Δωμάτιο στην Κορυφή*, την Annie Ντέσμοντ στη μίνι-σειρά ''Τιτανικός'', και τη Ρόζι στην πρωτότυπη σειρά δράματος *[[Dancing on the Edge (τηλεοπτική σειρά)|Χορός στην Άκρη]]*.

Από το 2012 έως το 2015, η Κόουλμαν ερμήνευσε τον ρόλο της Clara Oswald, τη σύντροφο για τον ενδέκατο και τον δωδέκατο Δόκτορα της σειράς επιστημονικής φαντασίας *Doctor who*. Επίσης, εμφανίστηκε ως Λυδία Γουίκαμ στο BBC δράμα *[[Death Comes to Pemberley (τηλεοπτική σειρά)|Ο Θάνατος Έρχεται στο Πέμπερλι]]*.

## Παραπομπές


## Εξωτερικοί σύνδεσμοι
* 

Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί φωνής
Σόντα Ράιμς

Η **Σόντα Λιν Ράιμς** (αγγλικά: Shonda Lynn Rhimes, 13 Ιανουαρίου, 1970) είναι Αμερικανή τηλεοπτική παραγωγός, σεναριογράφος και συγγραφέας. Είναι γνωστή ως η δημιουργός, σεναριογράφος, παραγωγός και showrunner της τηλεοπτική ιατρικής δραματικής σειράς *[[Grey's Anatomy]]*, το spin-off *[[Private Practice]]*, και το πολιτικό θρίλερ *[[Scandal]]*, τα οποία έχουν προβληθεί στο ABC. Η Ράιμς έχει επίσης ασχοληθεί ως παραγωγός των τηλεοπτικών σειρών: *[[Off the Map]]*, *[[How to Get Away with Murder]]*, και *[[The Catch (τηλεοπτική σειρά)|The Catch]]*.

Το 2007, η Ράιμς συμπεριλήφθηκε στη λίστα 100 Ανθρώποι Βοηθούν στη Διαμόρφωση του Κόσμου του περιοδικού *[[Time]]*. Το 2015 δημοσίευσε τα απομνημονεύματα, *Χρονιά του Ναι: Πώς να Χορέψεις, να Σταθείς στον Ήλιο, και Να είσαι ο εαυτός σου*.

## Πρώιμη ζωή
Η Ράιμς γεννήθηκε στο Σικάγο, Ιλλινόις, ως η κόρη της P. Vera (Κάιν), μιας διευθύντριας πανεπιστημίου, και του Ilee Rhimes, Jr., ενός καθηγητή πανεπιστημίου. η μητέρα της παρακολουθούσε το Κολλέγιο Ντάρτμουθ, ενώ μεγάλωνε τα έξι παιδιά της και κέρδισε ένα Διδακτορικό στην εκπαιδευτική διοίκηση, το 1991, ο πατέρας της, ο οποίος είναι κάτοχος MBA, ήταν ο διευθυντής πληροφορικής στο Πανεπιστήμιο της Νότιας Καλιφόρνια μέχρι το 2013.

Η Ράιμς ζούσε στο Πάρκο Νότιου Δάσους (τώρα University Park, Illinois), με τους δύο μεγαλύτερους αδερφούς και τρεις αδερφές. Έχει πει ότι της άρεσε από μικρή ηλικία να αφηγείται ιστορίες  και ότι ο χρόνος που δαπάνησε ως εθελόντρια σε νοσοκομείο , ενώ βρισκόταν ακόμη στο λύκειο της προκάλεσε το ενδιαφέρον περί ιατρικής.

## Βραβεία και υποψηφιότητες
Η Σόντα Ράιμς έχει κερδίσει μια Χρυσή Σφαίρα και ήταν υποψήφια για τρία Βραβεία Emmy. Έχει επίσης κερδίσει βραβεία από το writer's Guild of America, Παραγωγών Guild of America, και του Σκηνοθέτη Συντεχνία της Αμερικής. Παρακάτω είναι μια πλήρης λίστα.

### Banff Φεστιβάλ Τηλεόρασης

### Μαύρο Reel Award

### Διευθυντές Guild of America Award

### GLAAD, Media Awards

### [[Βραβεία Έμμυ Ζώνης Υψηλής Τηλεθέασης|Primetime Emmy Award]]

### NAACP Βραβείο Εικόνας

### Οι παραγωγοί της Συντεχνίας της Αμερικής Βραβεία

### [[Βραβεία Writers Guild of America|Writers Guild of America Award]]

## Παραπομπές


Κατηγορία:Αμερικανοί συγγραφείς
Κατηγορία:Αμερικανοί ακτιβιστές δικαιωμάτων ΛΟΑΤ
Capcom

H **Capcom Co., Ltd.** (ιαπωνικά: 株式会社カプコン, χέπμπορν: *Kabushiki-gaisha Kapukon*), ή απλά **Capcom**, είναι μία ιαπωνική εταιρεία ανάπτυξης και διανομής βιντεοπαιχνιδιών. Είναι γνωστή για μερικά άκρως επιτυχημένα franchise, τα οποία έχουν πουλήσει εκατομμύρια αντίτυπα, όπως το *[[Mega Man]]*, το *[[Street Fighter]]*, το *[[Resident Evil]]*, το *[[Devil May Cry]]*, το *[[Ace Attorney]]* και το Monster Hunter. Είναι, επίσης, γνωστή για την κυκλοφορία πολλών βιντεοπαιχνιδιών βασισμένων σε ταινίες κινουμένων σχεδίων της Disney. Η εταιρεία ιδρύθηκε το 1979, κι έκτοτε έχει δημιουργήσει θυγατρικές σε Ευρώπη, Βόρεια Αμερική και Ανατολική Ασία.

## Παραπομπές


## Εξωτερικοί σύνδεσμοι
*Official website 


Κατηγορία:Εταιρείες βιντεοπαιχνιδιών της Ιαπωνίας
Κατηγορία:Εταιρείες ανάπτυξης βιντεοπαιχνιδιών
Κατηγορία:Εκδότες βιντεοπαιχνιδιών
Κατηγορία:Ιαπωνικά εμπορικά σήματα
Κατηγορία:Νικητές Golden Joystick Award
Πύργος του Ρολογιού (Σαράγιεβο)

Ο **Πύργος του Ρολογιού του Σαράγιεβο** είναι πύργος στη Βοσνία και Ερζεγοβίνη, εντός του εδάφους της Πόλεως του Σαράγιεβο. Ανεγερθείς στην διάρκεια του 17ου αιώνα, είναι κατηγοριοποιημένος εντός του καταλόγου των εθνικών μνημείων της Βοσνίας και Ερζεγοβίνης.

## Τοποθεσία

μικρογραφία|κέντρο|upright=0.8|Άποψη του πύργου εντός της πόλεως.

## Ιστορία

## Αρχιτεκτονική

μικρογραφία|κέντρο|upright=0.8|Λεπτομέρεια του πύργου.

## Δείτε επίσης

* Εθνικά μνημεία του Σαράγιεβο

## Παραπομπές


Σαραγιεβο
Κατηγορία:Οθωμανική Βοσνία και Ερζεγοβίνη
Κατηγορία:Εθνικά μνημεία στο Σαράγιεβο
Γιαρομίρ Ζεμάν

Ο **Γιαρομίρ Ζεμάν** (*[[λατινικό αλφάβητο]]: Jaromír Zeman*), (12 Αυγούστου 1886, Πράγα Αυστροουγγαρία - ? ), είναι πρώην Βοημός πρωταθλητής της αντισφαίρισης.

Ο Ζεμάν συμμετείχε στους Ολυμπιακούς αγώνες του 1912 που έγιναν στη Στοκχόλμη εκπροσωπώντας τη Βοημία. Στο απλό αποκλείστηκε στον πρώτο γύρο από τον Σουηδό Βενεργκρέν και στο διπλό με συμπαίκτη τον Κάρελ Ρομπετίν αποκλείστηκαν επίσης από τον πρώτο γύρο από το Ουγγρικό δίδυμο.

## Παραπομπές


Κατηγορία:Βοημοί αθλητές της αντισφαίρισης
Γιάροσλαβ Γιστ

Ο **Γιάροσλαβ Γιστ** (*[[λατινικό αλφάβητο]]: Jaroslav Just*), (6 Φεβρουαρίου 1883, Πράγα Αυστροουγγαρία - 5 Αυγούστου 1928, Πράγα Τσεχοσλοβακία), είναι πρώην Τσεχοσλοβάκος πρωταθλητής και Ολυμπιονίκης της αντισφαίρισης.

Ο Γιστ συμμετείχε στους Ολυμπιακούς αγώνες του 1912 που έγιναν στη Στοκχόλμη εκπροσωπώντας τη Βοημία. Στο απλό αποκλείστηκε στον τρίτο γύρο από τον Γερμανό Spiess με 3-2 σετς. Στο διπλό αντρών συμμετείχε σε δύο ζευγάρι, στο ένα με συμπαίκτη τον Κάρελ Ρομπετίν αποκλείστηκαν από τον πρώτο γύρο, και στο άλλο ζευγάρι με συμπαίκτη τον Λάντισλαβ Ζέμλα κατέλαβαν την τέταρτη θέση.

Στους Ολυμπιακούς αγώνες του 1920 που τα παιχνίδια αντισφαίρισης έγιναν στην Αμβέρσα συμμετείχε εκπροσωπώντας αυτή τη φορά την Τσεχοσλοβακία. Στο απλό αποκλείστηκε από τον πρώτο γύρο όπως και στο διπλό με συμπαίκτη τον Μπόχουσλαβ Χυκς.

Διετέλεσε πρόεδρος της Τσεχοσλοβακικής ομοσπονδίας αντισφαίρισης μεταξύ 1919 και 1928.

Με την Τσεχοσλοβακία έχει αγωνιστεί στο κύπελλο Ντέιβις του 1921 όπου σε έναν αγώνα στο διπλό με συμπαίκτη τον Λάντισλαβ Ζέμλα έχασαν από το Βελγικό δίδυμο.

## Παραπομπές


## Εξωτερικοί σύνδεσμοι
* 

Κατηγορία:Τσεχοσλοβάκοι αθλητές της αντισφαίρισης
Κατηγορία:Βοημοί αθλητές της αντισφαίρισης
Κατηγορία:Πρόεδροι Τσεχοσλοβακικής ομοσπονδίας αντισφαίρισης
Κάρολος Φερδινάνδος της Αυστρίας

Ο **Κάρολος Φερδινάνδος** (γερμ. *Karl Ferdinand*, 29 Ιουλίου 1818 - 20 Νοεμβρίου 1874) από τον Οίκο των Αψβούργων-Λωρραίνης ήταν αρχιδούκας της Αυστρίας.

## Βιογραφία
Γεννήθηκε στη Βιέννη και ήταν το τρίτο παιδί και ο δευτερότοκος γιος του Καρόλου Λουδοβίκου της Αυστρίας, Δούκα του Τέσσεν, και της Ερριέττας Αλεξανδρινής, κόρης του Φρειδερίκου Γουλιέλμου του Νασσάου-Βάιλμπουργκ.

Ο πατέρας του είχε εμποδίσει τον Ναπολέοντα Βοναπάρτη να περάσει τον Δούναβη κοντά στη Βιέννη, νικώντας τον στη μάχη του Άσπερν το 1806, και είχε χαιρετιστεί ως εθνικός ήρωας. Το 1847 απεβίωσε ο Κάρολος Λουδοβίκος και τον διαδέχθηκε ο πρωτότοκος γιος του, Αλβέρτος, ως δούκας του Τέσσεν.

Ο Κάρολος Φερδινάνδος ξεκίνησε στρατιωτική σταδιοδρομία στο 57ο σύνταγμα Πεζικού στο Μπρνο. Έπειτα, ανέλαβε μία ταξιαρχία  στην Ιταλία και πολέμησε εναντίον των ανταρτών στην Πράγα το 1848. Το 1859 ήταν στρατηγός στη Μοραβία και τη Σιλεσία· επέστρεψε στο Μπρνο το 1860. Έγινε αντιστράτηγος του αυστριακού στρατού.

Ετελεύτησε το 1874 στην Τσεχία, στο Ανάκτορο Ζίντλοχοβιτσε (γερμ. *Γκρος Ζέελοβιτς*). Το 1885 απεβίωσε ο αδελφός του, Αλβέρτος, χωρίς επιζώντες άρρενες απογόνους και τον διαδέχθηκε ο πρωτότοκος γιος του Καρόλου Φερδινάνδου, Φρειδερίκος, ως δούκας του Τέσσεν.

## Οικογένεια
Νυμφεύτηκε το 1854 την εξαδέλφη του Ελισάβετ Φραγκίσκη των Αψβούργων-Λωρραίνης, κόρη του Ιωσήφ, Παλατινού (Κόμη) της Ουγγαρίας, και είχε έξι τέκνα:
* Φραγκίσκος Ιωσήφ (1855), θνησιγενής.
* Φρειδερίκος (1856 - 1936), Δούκας του Τέσσεν, αρχηγός του Στρατού της Αυστρο-Ουγγαρίας κατά τον Α΄ Παγκόσμιο Πόλεμο.
* Μαρία Χριστίνα (1858 - 1929), παντρεύτηκε τον Αλφόνσο ΙΒ΄ της Ισπανίας.
* Κάρολος Στέφανος (1860 - 1933), Αρχιδούκας της Αυστρίας και ναύαρχος.
* Ευγένιος (1863 - 1954), Αρχιδούκας της Αυστρίας.
* Μαρία Ελεωνόρα (1864), θνησιγενής.

## Πρόγονοι




## Παραπομπές


## Εξωτερικοί σύνδεσμοι
* 

Κατηγορία:Οίκος των Αψβούργων-Λωρραίνης
Μάριαν Βάιντα

Ο **Μάριαν Βάιντα** (*[[λατινικό αλφάβητο]]: Marián Vajda*), γεννημένος στην Ποβάζσκα Μπίστριτσα Τσεχοσλοβακία στις 24 Μαρτίου 1965, είναι πρώην Τσεχοσλοβάκος, σήμερα Σλοβάκος, πρωταθλητής της αντισφαίρισης.

Ήταν μέλος της Ολυμπιακής ομάδας της Τσεχοσλοβακίας και το 1992 αγωνίστηκε στους Ολυμπιακούς Αγώνες της Βαρκελώνης, χάνοντας στον πρώτο γύρο από τον Ισραηλινό Ζίλαντ Μπλούμ με 7-6, 6-1, 6-0. Έφτασε στον τρίτο γύρο του Γαλλικού ολυμπιακού γύρου του 1991, κέρδισε 2 ξεχωριστούς τίτλους και ήταν No 34 στον κόσμο το Σεπτέμβριο του 1987.

Με τη Σλοβακία αγωνίστηκε στο κύπελλο Ντέιβις του 1994 με ρεκόρ 4 νίκες.

Ο Βάιντα ήταν προπονητής τών εθνικών ομάδων της Σλοβακίας στο κύπελλο Ντέιβις και το Φεντ καπ. Ήταν προπονητής του Νόβακ Τζόκοβιτς από τον Ιούνιο του 2006 έως τον Μάιο του 2017. Για τη μεγάλη του επιτυχία με τον Σέρβο, ο Βάιντα κέρδισε το βραβείο του καλύτερου προπονητή από την Ολυμπιακή επιτροπή της Σερβίας τόσο το 2010 όσο και το 2011.

## Παραπομπές


Κατηγορία:Τσεχοσλοβάκοι αθλητές της αντισφαίρισης
Κατηγορία:Σλοβάκοι προπονητές της αντισφαίρισης
Κατηγορία:Σλοβάκοι αθλητές της αντισφαίρισης
Ντάνιελ Βάτσεκ

Ο **Ντάνιελ Βάτσεκ** (*[[λατινικό αλφάβητο]] : Daniel Vacek*), γεννημένος την 1 Ιανουαρίου 1971 στην Πράγα της Τσεχοσλοβακίας), είναι πρώην Τσεχοσλοβάκος κι έπειτα Τσέχος πρωταθλητής της αντισφαίρισης. Είναι παντρεμένος με την Ρενέ κι έχει έναν γιο.

Ο Βάτσεκ έγινε επαγγελματίας το 1990. Έφτασε στους προημιτελικούς του Μάστρερς του Παρισιού το 1995, και του 1998 στον Καναδά και το Σινσινάτι, η ηψηλότερη κατάταξη του ήταν το Νο 26 στον κόσμο τον Ιανουάριο του 1996.

Ο Βάτσεκ εκπροσώπησε την Τσεχία στους Ολυμπιακούς αγώνες του 1996 που έγιναν στην Ατλάντα, όπου νικήθηκε στον δεύτερο γύρο του απλού και στα προημιτελικά του διπλού με συμπαίκτη τον Γίρζι Νόβακ. Κέρδισε 25 τίτλους καριέρας στα διπλά με διάφορους συνεργάτες, μεταξύ των οποίων το Γαλλικό Όπεν το 1996 και το 1997 και το Αμερικανικό όπεν το 1997, όλα με συμπαίκτη τον Γεβγένι Καφέλνικοφ.

Στο κύπελλο Ντειβις έχει συμμετάσχει σε επτά διοργανώσεις με ρεκόρ 8 νίκες και 7 ήττες.

## Παραπομπές


Κατηγορία:Τσεχοσλοβάκοι αθλητές της αντισφαίρισης
Κατηγορία:Τσέχοι αθλητές της αντισφαίρισης
Κατηγορία:Νικητές Γαλλικού Όπεν
Ώρα στην Κύπρο

Η **ώρα στην [[Κύπρος|Κύπρο]]** δίνεται από την Ώρα Ανατολικής Ευρώπης (EET) (UTC+02:00) και την Θερινή Ώρα Ανατολικής Ευρώπης (EEST) (UTC+03:00) κατά τη διάρκεια του καλοκαιριού.

Από το 2016, η Βόρεια Κύπρος έχει διαφορετική ώρα στη Νότια Κύπρο κατά τη διάρκεια του χειμώνα. Ακολουθεί την Τουρκία, η οποία ξεκινώντας το καλοκαίρι του 2016 χρησιμοποιεί την ζώνη ώρας UTC+3 όλο το χρόνο.

## Παραπομπές


Ωρα
Κυπρος
Ωρα
Κλάρα Όσγουαλντ

Η **Clara Oswald** είναι ένας φανταστικός χαρακτήρας που δημιουργήθηκε από τον Steven Moffat και απεικονίζεται από την Τζένα Κόουλμαν στη μακροχρόνια Βρετανική τηλεοπτική σειρά επιστημονικής φαντασίας *[[Doctor Who|Doctor who]]*. 
Εμφανίζεται για πρώτη φορά στο σόου στην έβδομη σεζόν της σειράς από την αναβίωσή της. Η Κλάρα ταξιδεύει ως σύντροφος της ενδέκατης και δωδέκατης ενσάρκωσης του εξωγήινου ταξιδιώτη του χρόνου , γνωστό ως ο Δόκτωρ (απεικονίζεται από τον Ματ Σμιθ και τον Πίτερ Καπάλντι, αντίστοιχα).

Η Κλάρα κατά τη διάρκεια του πρώτου εξαμήνου της Σειράς 7 παρουσιάζεται ως τρεις διαφορετικές κοπέλες, που ζουν σε διαφορετικές εποχές του χρόνου. Οι δύο πρώτες ενσαρκώσεις, η Όσγουϊν Όσβαλντ και η Κλάρα Όσγουϊν Όσβαλντ, πεθαίνουν κατά τη διάρκεια του επεισοδίου στο οποία εμφανίζονται. Η τρίτη ενσάρκωση γίνεται η σύντροφος τους Δόκτωρ, και ταξιδεύει μαζί του για το υπόλοιπο της σειράς, ενώ αυτός προσπαθεί να αποκαλύψει το μυστήριο γύρω από τις πολλές ζωές της. Το μυστήριο αργότερα λύνεται στο επεισόδιο "Το Όνομα του Δόκτωρ" (2013). Συνεχίζει να ταξιδεύει με το Δόκτωρ, και βλέπει την αναγέννησή του στη δωδέκατη ενσάρκωσή στο επεισόδιο "Η Ώρα του Δόκτορα" (2013). Το ζευγάρι έχει διάφορες περιπέτειες μαζί στις Σειρές 8 και 9 μέχρι που η Κλάρα τον αποχαιρετά και φεύγει από τη ζωή του Δόκτωρ στο επεισόδειο "Λυγίζοντας την Κόλαση" (2015).

Κατηγορία:Φανταστικοί χαρακτήρες
Γίρζι Λεντλ

Ο **Γίρζι Λεντλ** (*[[λατινικό αλφάβητο]] : Jiří Lendl*), (16 Ιουνίου 1924 - 25 Δεκεμβρίου 2013), είναι πρώην Τσεχοσλοβάκος πρωταθλητής της αντισφαίρισης και σκακιστής. Είναι ο πατέρας του Ιβάν Λεντλ που τον απέκτησε με την σύζυγο του Όλγα Γενίστοβα, παντρεύτηκαν το 1959, επίσης πρωταθλήτρια της αντισφαίρισης.

Ήταν στο Νο 15 στους Τσεχοσλοβάκους αντισφαιριστές και από το 1990 πρόεδρος της ομοσπονδίας αντισφαίρισης της Τσεχοσλοβακίας. 

Σαν σκακιστής, είχε τον τίτλο του Μάστερ, ήταν ενεργός από το 1945 έως το 1964, ήταν πρωταθλητής Τσεχίας στα νεανικά πρωταθλήματα, πρωταθλητής Βοημίας και Μοραβίας, έχοντας παίξει έπειτα σε πολλά πρωταθλήματα Τσεχοσλοβακίας.

## Παραπομπές


Κατηγορία:Τσεχοσλοβάκοι αθλητές της αντισφαίρισης
Κατηγορία:Πρόεδροι Τσεχοσλοβακικής ομοσπονδίας αντισφαίρισης
Κατηγορία:Τσεχοσλοβάκοι σκακιστές
Αλβέρτος Φραγκίσκος του Τέσεν

Ο **Αλβέρτος Φραγκίσκος** (γερμ. *Albrecht Franz*, 24 Ιουλίου 1897 - 23 Ιουλίου 1955) από τον Οίκο των Αψβούργων-Λωρραίνης ήταν αρχιδούκας της Αυστρίας και τιτουλάριος δούκας του Τέσσεν. 

## Βιογραφία
Ο *Αλβέρτος Φραγκίσκος Ιωσήφ Κάρολος Φρειδερίκος Γεώργιος Ουμβέρτος Μαρία* γεννήθηκε στη Βιέννη και ήταν ο μόνος γιος του Φρειδερίκου, Δούκα του Τέσσεν, και της Ισαβέλλας, κόρης του Ροδόλφου, δούκα του Κρόυ. 

Ο πατέρας του ήταν δούκας του Τέσσεν ως το 1918, που καταργήθηκε η μοναρχία. Έπειτα έμεινε τιτουλάριος δούκας του Τέσσεν ως το 1936, που απεβίωσε και τον διαδέχθηκε ο γιος του. 

Ο Αλβέρτος Φραγκίσκος απεβίωσε το 1955 στο Μπουένος Άιρες της Αργεντινής σε ηλικία 58 ετών.

## Οικογένεια
Νυμφεύτηκε το 1930 την Ιρένε Ντόρα Λέλμπαχ, κόρη του Γιόχαν Λέλμπαχ. Ο γάμος ήταν μοργανατικός. Δεν απέκτησαν απογόνους και διαζεύχθηκαν το 1937. 

Το 1938 έκανε δεύτερο γάμο με την Καταλίν Μπόκσκαϋ ντε Φέλσε-Μπάνυα και είχε τέκνα:
* Καρλόττα Ιζαμπέλλα 1940-2020, παντρεύτηκε τον Φέρντιναντ Βούτχολεν.
* Ιλντίκο Καταλίν γενν. 1942, παντρεύτηκε πρώτα τον Γιόζεφ Καλλέγια και έπειτα τον Τέρρανς Ντ. Φόρτιερ.

Το ζεύγος χώρισε το 1951. Ο Αλβέρτος Φραγκίσκος έκανε τρίτο γάμο με τη Λύντια Στράους-Ντόρνερ, κόρη του Μπέλα Ντόρνερ και είχε τέκνο:
* Ροδόλφος Στέφανος 1951-1992, κόμης του Χάπσμπουρκ. Έζησε στη Ν. Αμερική και νυμφεύτηκε τη Ναταλί Μαρί Ράντζιβιου
. 

Ο Όθων των Αψβούργων χορήγησε στα τέκνα του Αλβέρτου Φραγκίσκου τον τίτλο *κόμ-ης/-ισσα του Χάπσμπουρκ*.

## Πρόγονοι





## Αναφορές σε Πηγές


## Βιβλιογραφία
* Heiszler, Vilmos. Photo Habsburg: Frederick Habsburg and his Family. Budapest: Corvina, 1989.
* Palmer, Alan. Twilight of the Habsburgs: The Life and Times of Emperor Francis Joseph. Atlantic Monthly Press; 1st Pbk. Ed edition.

## Εξωτερικοί σύνδεσμοι
* Ο πρίγκιπας του Τέσεν 

Κατηγορία:Οίκος των Αψβούργων-Λωρραίνης
Πίτερ Καπάλντι

Ο **Πήτερ Ντούγκαν Καπάλντι** (*Peter Dougan Capaldi*, γενν. 14 Απριλίου 1958) είναι ένας Σκωτσέζος ηθοποιός, συγγραφέας και σκηνοθέτης, γνωστός για το ρόλο του ως Δωδέκατου Δόκτορα στο *[[Doctor Who]]* και ως spin doctor Μάλκολμ Τάκερ στη σειρά *The Thick of It*, για την οποία έχει λάβει τέσσερις υποψηφιότητες Βραβείων BAFTA, κερδίζοντας το βραβείο Καλύτερης Ερμηνεία Άνδρα σε Κωμωδία κατά το 2010. Όταν ξαναέπαιξε τον ρόλο στην spin-off ταινία *Πόλεμος εκτός προγράμματος* (*In the Loop*), ο Καπάλντι τιμήθηκε με πολλές υποψηφιότητες για τον Καλύτερο Ηθοποιό Β΄ Ρόλου. Επιπλέον, ανέλαβε το ρόλο του γείτονα κυρίου Κάρρυ στην οικογενειακή-κωμική ταινία *[[Paddington (ταινία)|Paddington]]* και επέστρεψε στον ρόλο του για το *Paddington 2*.

Ως σκηνοθέτης, ο Καπάλντι κέρδισε το Βραβείο Ακαδημίας για την Καλύτερη Ζωντανή Δράση Ταινία μικρού μήκους και το Βραβείο BAFTA για την Καλύτερη Ταινία μικρού μήκους για την ταινία μικρού μήκους *Μια Υπέροχη Ζωή του Φραντς Κάφκα*. Στη συνέχεια έγραψε και σκηνοθέτησε τη δραματική ταινία *Strictly Sinatra* και δύο σεζόν της κωμικής σειράς *Getting On*.

## Παραπομπές


Κατηγορία:Βραβευμένοι με BAFTA
Κατηγορία:Σκωτσέζοι ηθοποιοί κινηματογράφου
Κατηγορία:Σκωτσέζοι ηθοποιοί τηλεόρασης
Κατηγορία:Σκωτσέζοι ηθοποιοί φωνής
Κατηγορία:Σκωτσέζοι σεναριογράφοι
Κατηγορία:Σκωτσέζοι σκηνοθέτες κινηματογράφου
Γουλιέλμος Φραγκίσκος, αρχιδούκας της Αυστρίας

Ο **Γουλιέλμος Φραγκίσκος** (γερμ. *Wilhelm Franz*, 21 Απριλίου 1827 - 29 Απριλίου 1894) από τον Οίκο των Αψβούργων-Λωρραίνης ήταν αρχιδούκας της Αυστρίας.

## Βιογραφία
Ο *Γουλιέλμος Φραγκίσκος Κάρολος* γεννήθηκε στη Βιέννη και ήταν ο τέταρτος γιος του Καρόλου Λουδοβίκου της Αυστρίας, Δούκα του Τέσσεν, και της Ερριέττας Αλεξανδρινής, κόρης του Φρειδερίκου Γουλιέλμου του Νασσάου-Βάιλμπουργκ.

Ήταν μέγας μάγιστρος του Τευτονικού Τάγματος (1863-94). Στη μάχη του Κένιγκρετς (1866) ήταν διοικητής του Πυροβολικού και τραυματίστηκε. Το επόμενο έτος έγινε στρατηγός του αυστριακού στρατού. Ανέλαβε τη διακυβέρνηση του φρουρίου του Μάιντς.

Το 1894 στο Βάικερσντορφ του Μπάντεν ίππευε, όταν ένα αυτοκίνητο τρόμαξε το άλογό του και ο Γουλιέλμος Φραγκίσκος έπεσε και χτύπησε στο κεφάλι. Το άλογο άρχισε να τρέχει, αλλά το ένα πόδι του αρχιδούκα ήταν μπλεγμένο στον αναβολέα και το άλογο τον παρέσυρε για 100 μέτρα. Δεν ανέκτησε τις αισθήσεις του και απεβίωσε από εγκεφαλική διάσειση, σε ηλικία 67 ετών.

## Πρόγονοι





## Περαιτέρω ανάγνωση
* Constantin von Wurzbach: Habsburg, Wilhelm Franz Karl. In: Biographisches Lexikon des Kaiserthums Oesterreich. 7. Theil. Kaiserlich-königliche Hof- und Staatsdruckerei, Wien 1861, pp. 155.
* Oscar Criste: Wilhelm (Erzherzog von Österreich). In: Allgemeine Deutsche Biographie (ADB). Vol.55, Duncker & Humblot, Leipzig 1910, p. 91–93.
* Antonio Schmidt-Brentano: Die k. k. bzw. k. u. k. Generalität 1816–1918, österreichisches Staatsarchiv
* Johannes Ressel: Kirchen und Kapellen, religiöse Gedenksäulen und Wegzeichen in Baden bei Wien. Ein Beitrag zur Geschichte, Heimatkunde und Kunstgeschichte. 2., verbesserte und erweiterte Auflage. Grasl, Baden 1982, ISBN 3-85098-131-2.

## Αναφορές σε πηγές


Κατηγορία:Οίκος των Αψβούργων-Λωρραίνης
Κρόκων ο Ερετριεύς

Ο **Κρόκων ο Ερετριεύς** ήταν αρχαίος Έλληνας αθλητής από την Ερέτρια, ο οποίος στέφθηκε ολυμπιονίκης στο αγώνισμα του κέλητος ίππου στους αρχαίους ολυμπιακούς αγώνες. Ο Παυσανίας αναφέρει ότι στην Ολυμπία υπήρχε μικρό χάλκινο άλογο αφιερωμένο από τον Κρόκωνα. Η ημερομηνία της νίκης του δεν είναι καθορισμένη, αλλά θεωρείται ότι πρέπει να έλαβε χώρα το αργότερο έως το 492 π.Χ. στην 72η διοργάνωση των αγώνων, δεδομένου ότι η Ερέτρια καταστράφηκε το 490 π.Χ. από τον Πέρση βασιλιά Δαρείο Α΄ κατά την εκστρατεία του Δάτη και του Αρταφέρνη.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ερετριείς ολυμπιονίκες
Κατηγορία:Αρχαίοι ολυμπιονίκες του κέλη
Κατηγορία:Αρχαίοι ολυμπιονίκες (5ος αιώνας π.Χ.)
Κατηγορία:Αρχαίοι ολυμπιονίκες (6ος αιώνας π.Χ.)
Γιγουέν Λεϊτζού

Η ***Γιγουέν Λεϊτζού ***(Κινεζικά: 藝文類聚, πινγίν: Yìwén Lèijù, κυριολεκτικά: "Συλλογή Λογοτεχνίας Διευθετημένη ανά Κατηγορίες") είναι μια Κινεζική εγκυκλοπαίδεια λεϊσού που ολοκληρώθηκε κατά τη διάρκεια της Δυναστείας Τανγκ, από τον καλλιγράφο Ουγιάνγκ Σουν. 

Χωρίζεται σε 47 τμήματα και πολλές υποενότητες. Καλύπτει όλα τα θέματα και περιέχει πολλά αποσπάσματα από παλαιότερα έργα, από τα οποία πολλά έχουν χαθεί εδώ και καιρό. Επικαλείται, επίσης, τις πηγές της. Ολοκληρώθηκε από τον Ουγιάνγκ Σουν το 624. Άλλοι συνεισφέροντες ήταν οι Λίνγκχου Ντεφέν και Τσεν Σούντα. 

## Παραπομπές


## Εξωτερικοί σύνδεσμοι
* Κατάλογος της Βιβλιοθήκης Ρίτσι
* ''Γιγουέν Λεϊτζού'' "Συλλογή Διάφορων Θεμάτων από Κλασικά και άλλη Λογοτεχνία" — Chinaknowledge.de.

Κατηγορία:Κινεζικές εγκυκλοπαίδειες
Φρειδερίκος Φερδινάνδος της Αυστρίας-Τέσεν

Ο **Φρειδερίκος** (γερμ. *Friedrich*, 14 Μαΐου 1821 - 5 Οκτωβρίου 1847) του Οίκου των Αψβούργων-Λωρραίνης ήταν αρχιδούκας της Αυστρίας και αρχηγός του Αυστριακού Ναυτικού. 

## Βιογραφία
Ο *Φρειδερίκος Φερδινάνδος Λεοπόλδος* ήταν το τέταρτο παιδί και ο τρίτος γιος του Καρόλου Λουδοβίκου της Αυστρίας, Δούκα του Τέσσεν, και της Ερριέττας Αλεξανδρινής, κόρης του Φρειδερίκου Γουλιέλμου του Νασσάου-Βάιλμπουργκ. Ήταν, επίσης, ανιψιός του Φραγκίσκου της Αυστρίας. 

Ο πατέρας του ήταν στρατάρχης. Ο Φρειδερίκος εισήλθε στο Αυτοκρατορικό Ναυτικό της Αυστρίας σε ηλικία 16 ετών. Είχε πολύ ζήλο και έγινε κυβερνήτης πλοίου, που έπλευσε στην Ανατολική Μεσόγειο το 1839.

### Η Ανατολική Κρίση
Κατά την Κρίση μεταξύ της Αιγύπτου και της Οθωμανικής Αυτοκρατορίας του 1840 ο Φρειδερίκος πολέμησε, μετά τη Σύμβαση του Λονδίνου, εναντίον του Μεχμέτ Αλή, χεδίβη της Αιγύπτου. Υπηρετούσε στον αυστριακό στόλο ως διοικητής του πλοίου *Γκουέρριερα*. 

Στη σύμβαση του Λονδίνου (Ιούλιος 1840) η Βρετανία, η Αυστρία, η Πρωσία και η Ρωσία πρότειναν στο Μεχμέτ Αλή να γίνει κληρονομικός ηγεμόνας της Αιγύπτου, η οποία θα έμενε μέρος της Οθωμανικής Αυτοκρατορίας, με τον όρο να αποσυρθεί από τη Συρία και τον Λίβανο. Ο Μεχμέτ Αλή δεν αποδεχόταν τη Σύμβαση και ο βρετανικός στόλος κινήθηκε εναντίον της Συρίας και της Αλεξάνδρειας. Όταν το βρετανικό και αυστριακό Ναυτικό απέκλεισαν το Δέλτα του Νείλου και τη Βηρυτό και κατέλαβαν την Άκρα, ο Μεχμέτ Αλή συμφώνησε να τηρήσει τη Σύμβαση (Νοέμβριος 1840). 

Από το πλοίο του ο Φρειδερίκος κατηύθυνε την επίθεση στην ακρόπολη της Σιδώνας και της Βηρυτού, που παραδόθηκαν σύντομα. Μετά τον βομβαρδισμό της Άκρας, η φρουρά της διέφυγε από την ακρόπολη και ο Φρειδερίκος οδήγησε ένα μικρό σώμα Αυστριακών, Βρετανών και Οθωμανών για την κατάληψή της, όπου ύψωσαν τις σημαίες τους. Για την εξαίρετη ηγεσία του τιμήθηκε ως ιππότης του Τάγματος της Μαρίας Θηρεσίας. 

### Αρχηγός του Ναυτικού
Το 1842 έπλευσε για την Αλγερία και μετά τη Βρετανία. Το 1844 έγινε αντιναύαρχος και αρχηγός του Αυτοκρατορικού Αυστριακού Ναυτικού· ήταν 23 ετών. Αντιμετώπισε μία ανταρσία κατώτερων αξιωματικών, που ήταν Βενετοί. Τότε αποφάσισε να μειώσει τους Βενετούς και να αυξήσει τους Αυστριακούς αξιωματικούς. Το 1797 με τη Συνθήκη του Κάμπο Φόρμιο η Αυστρία απέκτησε τη Βενετία, την Ίστρια και τη Δαλματία: τα βενετικά πλοία παραδόθηκαν στην Αυστρία. Το Αυστριακό Ναυτικό ήταν βενετικά πλοία υπό αυστριακή σημαία· η Αυστρία δεν είχε ως τότε Ναυτικό και ο Φρειδερίκος ήταν ο πρώτος που ενδιαφέρθηκε. Το παράδειγμά του ακολούθησε ο Μαξιμιλιανός (αδελφός του Φραγκίσκου Ιωσήφ της Αυστρίας) και ο ανιψιός αυτού, Φραγκίσκος Φερδινάνδος.

Αν και προτάθηκε να γίνει μέγας μάγιστρος του Τάγματος της Μάλτας, δεν έγινε.

### Το τέλος
Απεβίωσε από ίκτερο στη Βενετία στα 26 έτη του, το 1847. Ήταν τρία μόνο έτη αρχηγός του Ναυτικού. Το όνομά του δόθηκε σε ένα ιστιοφόρο και το 1902 σε ένα πολεμικό πλοίο.

## Πρόγονοι





## Αναφορές σε Πηγές

## Περαιτέρω ανάγνωση
* Dauber, Robert L. Erzherzog Friedrich von Österreich: Admiral und Ordensritter. Graz: Styria, 1993. ISBN 3-222-12218-0.

Κατηγορία:Οίκος της Λωρραίνης
Κάρολος Στέφανος, αρχιδούκας της Αυστρίας

Ο **Κάρολος Στέφανος** (γερμ. *Karl Stephan*, 5 Σεπτεμβρίου 1860 - 7 Απριλίου 1933) από τον Οίκο των Αψβούργων-Λωρραίνης ήταν αρχιδούκας της Αυστρίας και υποψήφιος για τον Πολωνικό θρόνο. Έγινε αρχιναύαρχος της Αυστρίας.

## Βιογραφία
Ο *Κάρολος Στέφανος Ευγένιος Βίκτωρ Φήλιξ Μαρία* γεννήθηκε στο Κάστρο Γκρος Ζέελοβιτς (νυν Ζιντλοχόβιτσε) της Τσεχίας και ήταν ο δευτερότοκος γιος του Καρόλου Φερδινάνδου της Αυστρίας και της Ελισάβετ Φραγκίσκης των Αψβούργων-Λωρραίνης, κόρης του Ιωσήφ, Παλατινού (Κόμη) της Ουγγαρίας.

Από τις αδελφές του, η Μαρία Θηρεσία ήταν σύζυγος του Λουδοβίκου Γ΄ της Βαυαρίας και η Μαρία Χριστίνα ήταν σύζυγος του Αλφόνσου ΙΒ΄ της Ισπανίας.

## Οικογένεια
Νυμφεύτηκε το 1886 τη Μαρία Θηρεσία των Αψβούργων-Λωρραίνης, κόρη του Καρόλου Σαλβαδόρ της Τοσκάνης, και είχε τέκνα:
* Ελεονώρα (1886 - 1974), παντρεύτηκε μοργανατικά τον Άλφονς φον Κλος.
* Ρενάτα (1888 - 1935), παντρεύτηκε τον πρίγκιπα Ιερόνιμ Μίκολαϊ Ραντζιβίου από την Πολωνία. Ο γιος τους:
** Ντόμινικ Ράινερ, νυμφεύτηκε την Ευγενία της Ελλάδας, κόρη του Γεωργίου, Ύπατου Αρμοστή της Κρήτης.
* Κάρολος Αλβέρτος (1888 - 1951), Αρχιδούκας της Αυστρίας.
* Ματθίλδη (1891 - 1966), παντρεύτηκε τον πρίγκιπα Ολγκίερτ Τσαρτορύσκι.
* Λέων Κάρολος (1893 - 1939), Αρχιδούκας της Αυστρίας.
* Γουλιέλμος (1895 - 1948), Αρχιδούκας της Αυστρίας.

## Πρόγονοι




## Παραπομπές


## Βιβλιογραφία
* Ryan, Nellie. My Years at the Austrian Court. London: J. Lane, 1915. The memoirs of an English governess in Charles Stephen's household.

## Εξωτερικοί σύνδεσμοι
* 
* Admiral Erzherzog Karl Stefan von Österreich-Teschen at www.geocities.com

Κατηγορία:Οίκος των Αψβούργων-Λωρραίνης
Ευγένιος, αρχιδούκας της Αυστρίας

O **Ευγένιος** (γερμ. *Eugen von Habsburg-Lothringen, erzherzog von Österreich*, 21 Μαΐου 1863 - 30 Δεκεμβρίου 1954) από τον Οίκο των Αψβούργων-Λωρραίνης ήταν αρχιδούκας της Αυστρίας.

## Βιογραφία
Ο *Ευγένιος Φερδινάνδος Πίος Βερνάρδος Φήλιξ Μαρία* γεννήθηκε στο Κάστρο Γκρος Ζέελοβιτς (νυν Ζιντλοχόβιτσε), κοντά στο Μπρνο της Τσεχίας και ήταν ο τρίτος γιος του Καρόλου Φερδινάνδου της Αυστρίας και της Ελισάβετ Φραγκίσκης των Αψβούργων-Λωρραίνης, κόρης του Ιωσήφ, Παλατινού (Κόμη) της Ουγγαρίας. 

Είχε αυστηρή αγωγή στο Γκρος Ζέελοβιτς· το καλοκαίρι πήγαινε στο Γκμουντ για διακοπές. Στο Ανάκτορο Αλβέρτου της Βιέννης έμαθε στρατιωτικά θέματα, γλώσσες, μουσική και ιστορία της Τέχνης. Όπως και ο πρωτότοκος αδελφός του Φρειδερίκος, εισήλθε στο στρατό και το 1877 έγινε λοχαγός. Συμμετείχε σε μακρές στρατιωτικές ασκήσεις. Το 1882, αφού εξετάστηκε από μία επιτροπή, παρακολούθησε τη στρατιωτική Ακαδημία στο Βήνερ Νόιστατ (1883-85) και αποφοίτησε πλήρως εκπαιδευμένος.  

### Στρατιωτική σταδιοδρομία

#### Α΄ Παγκόσμιος Πόλεμος

### Μετέπειτα ζωή
Με την κατάλυση της μοναρχίας ο Ευγένιος εγκαταστάθηκε στη Λουκέρνη και μετά στη Βασιλεία, όπου ζούσε σε ένα ξενοδοχείο (1918-34). Για να διευκολύνει το Τευτονικό Τάγμα, παραιτήθηκε από μέγας Μάγιστρος. 

Το 1934 έμεινε στη μονή του Τάγματος, στο Γκούμπολντσκιρχεν, κοντά στη Βιέννη. Συμμετείχε σε μοναρχικές συναθροίσεις, συναντήσεις παλαιμάχων και επανεντάχθηκε στην υπηρεσία της δυναστείας. Το 1938, με την Προσάρτηση της Αυστρίας στη Γερμανία, το Τευτονικό Τάγμα διαλύθηκε και οι ιδιοκτησίες του κατασχέθηκαν. 

Με την παρέμβαση υψηλόβαθμων στρατιωτικών έλαβε ένα σπίτι στο Χήτσινκ, όπου επέζησε του Β΄ Παγκοσμίου Πολέμου. Το 1945 διέφυγε στο Τυρόλο, όπου έλαβε από τις Γαλλικές δυνάμεις κατοχής μία μικρή βίλλα στο Ίγκλς. Το 1953 όλο το Ίννσμπρουκ εόρτασε τα 90α γενέθλια του στρατάρχη.

Απεβίωσε το επόμενο έτος στο Μεράν, τότε μέρος της Ιταλίας, με γύρω του αδελφούς από το Τάγμα του. Τάφηκε στο Ναό του Αγίου Ιακώβου στο Ίννσμπρουκ, δίπλα στον Μαξιμιλιανό Γ΄, αρχιδούκα της Πέραν Αυστρίας και μεγάλο Μάγιστρο του Τευτονικού Τάγματος.

## Πρόγονοι





## Πινακοθήκη

Eugen Graf Wratislaw Litho.jpg
Imperial Monogram of Archduke Eugen of Austria.svg
Archduke Eugen of Austria - Bust in the aula of the academy of Sciences, Vienna - hu -8647.jpg


## Αναφορές σε πηγές


## Βιβλιογραφία
* Rác, Robert. Arcivévoda Evzen Habsbursko-lotrinský 1863-1954: velmistr Rádu nemeckých rytíru. Sovinec/Eulenburg: Esmedia, 2005.
* Schildenfeld, Zoë von. Erzherzog Eugen, 1863-1963: ein Gedenkbuch. Innsbruck: F. Rauch, 1963.
* Chisholm, Hugh, ed. (1922). "Eugene, Archduke". Encyclopædia Britannica (12th ed.). London & New York.

Κατηγορία:Οίκος των Αψβούργων-Λωρραίνης
Πολίτης (εφημερίδα Κύπρου)

Ο ***Πολίτης*** είναι καθημερινή πρωινή εφημερίδα της Λευκωσίας, της Κύπρου. Το πρώτο φύλλο της εφημερίδας εκδόθηκε στις 12 Φεβρουαρίου του 1999. Είναι ιδιοκτησία της εταιρείας «Eκδόσεις Aρκτίνος Λτδ» και εκδότης της είναι ο Γιάννης Παπαδόπουλος.

## Εξωτερικοί σύνδεσμοι
* Η ιστοσελίδα της εφημερίδας

## Παραπομπές


Κατηγορία:Εφημερίδες με τόπο έκδοσης την Κύπρο στην ελληνική γλώσσα
Κατηγορία:Εφημερίδες με τόπο έκδοσης την Κύπρο
Αλήθεια (εφημερίδα Κύπρου)

Η ***Αλήθεια*** είναι καθημερινή πρωϊνή εφημερίδα της Λευκωσίας της Κύπρου. Ιδρύθηκε το 1952 ως εβδομαδιαία, πρωινή εφημερίδα και το 1982 έγινε καθημερινή. Εκδίδεται από την Aλήθεια Λτδ, ιδιοκτήτης και διευθύνων σύμβουλος της οποίας είναι ο Σωκράτης Χάσικος και εκδότης της ο Φρίξος Ν. Κουλέρμος.

## Εξωτερικοί σύνδεσμοι
* Η ιστοσελίδα της εφημερίδας

## Παραπομπές


Κατηγορία:Εφημερίδες με τόπο έκδοσης την Κύπρο στην ελληνική γλώσσα
Κατηγορία:Εφημερίδες με τόπο έκδοσης την Κύπρο
Παγκόσμια Ημέρα Αμφιφυλοφιλίας

Η **Παγκόσμια Ημέρα της Αμφιφυλοφιλίας** είναι η 23 Σεπτεμβρίου και εορτάζεται από μέλη της αμφιφυλόφιλης κοινότητας και τους υποστηρικτές τους.

Αυτή η ημέρα είναι μια κλήση για την αμφιφυλόφιλη κοινότητα, τους φίλους και υποστηρικτές της να αναγνωρίσουν και να γιορτάσουν την bisexual ιστορία, αμφιφυλόφιλη κοινότητα και τον πολιτισμό, και όλους τους αμφιφυλόφιλους άνθρωπους στη ζωή τους.

Παρατηρήθηκε για πρώτη φορά το 1999,Η Παγκόσμια Μέρα Αμφυλοφιλίας είναι το πνευματικό τέκνο των τριών bisexual ακτιβιστών απο τις Ηνωμένες Πολιτείες: Γουέντι Κάρι του Μέιν, Μάικλ Πέιτζ της Φλόριντα, και Τζίτζι Ρέιβεν Γουίλμπερ του Τέξας. Η Γουίλμπερ είπε,

## Αναφορές

Κατηγορία:ΛΟΑΤ πολιτισμός
Κατηγορία:Παγκόσμιες ημέρες
Κατηγορία:ΛΟΑΤ ιστορία στις Ηνωμένες Πολιτείες
Πλάτανος Μεσσηνίας

Με την ονομασία **Πλάτανος Μεσσηνίας** μπορεί να αναφέρονται οι εξής οικισμοί:

*Πλάτανος Λεύκτρου Μεσσηνίας, οικισμός της δημοτικής ενότητας Λεύκτρου, του Δήμου Δυτικής Μάνης.
*Πλάτανος Πύλου Μεσσηνίας, οικισμός της δημοτικής ενότητας Πύλου, του Δήμου Πύλου - Νέστορος.

Κατηγορία:Αποσαφηνίσεις ελληνικών τοπωνυμίων
Χάραλντ Γκράφελντρ

Ο **Χάραλντ Β΄ ο Φαιοχίτων**, δηλ. με τον Γκρι Χιτώνα, νορβηγ.: *Haraldr Grafeldr*, (απεβ. το 970) βασιλιάς της Νορβηγίας (961 - 970) ήταν γιος του Έρικ Μπλοντάξ και της Γκούνχιλντ, μητέρας των βασιλέων. Από την πλευρά του πατέρα του ήταν εγγονός τού Χάραλντ Χορφάγκρε, γενάρχη του Οίκου του Χορφάγκρε και ιδρυτή του βασιλείου της Νορβηγίας· η μητέρα του ήταν αδελφή του Χάραλντ Α΄ της Δανίας. Όταν πέθανε ο πατέρας του (954), ο Χάραλντ και οι αδελφοί του συμμάχησαν με τον θείο τους Χάραλντ Γκόρμσον, προκειμένου να ανατρέψουν τον Νορβηγό βασιλιά Χαάκονα τον Αγαθό. Πολέμησαν εναντίον του σε πολλές μάχες, όπως στη *Μάχη του Ράσταρκαλβ* (955) και στη *Μάχη του Φίτζαρ* (961).
Μετά τον θάνατο του Χάακον στη μάχη του Φίτζαρ, ο Χάραλντ Γκρέικλοακ και οι αδελφοί του έγιναν βασιλείς της Νορβηγίας, αλλά ελάχιστη εξουσία είχαν πέρα από τη δυτική Νορβηγία. Ο Χάραλντ σαν μεγαλύτερος αδελφός ήταν και ο ισχυρότερος. Ο θείος τους Χάραλντ ο Κυανόδους ταξίδευσε στη Νορβηγία, ανακηρύσσοντας τον ανιψιό του Χάραλντ Γκρέικλοακ υποτελή του βασιλιά της Νορβηγίας.

Ο Χάραλντ προσπάθησε με κάθε μέσο να εδραιώσει την εξουσία του, σκοτώνοντας όλους τους αντιπάλους του, όπως ο Σίγκουρντ Χάακονσον, ο Τρίγκβε Όλαφσον και ο Γκούντροντ Μπζόρνσον. Ο Χάραλντ απέκτησε στη συνέχεια τον έλεγχο σε ολόκληρη τη χώρα, όπως και στο εμπόριο στις Νορβηγικές ακτές. Ανέλαβε στη συνέχεια εκστρατεία εναντίον των Βίκινγκ στην περιοχή του Αρχάγγελσκ στη βόρεια Ρωσία, σύντομα όμως έχασε την υποστήριξη του θείου του Χάραλντ του Κυανόδοντος. [2]
Με την επιστροφή του στη Δανία (970) έπεσε σε παγίδα και σκοτώθηκε στο Χαλς από συνωμοσία εναντίον του με πρωταγωνιστή τον Σίγκουρντ Χάακονσον τον νεώτερο, γιο του Χάακον Σίγκουρντσον, που είχε γίνει σύμμαχος του Χάραλντ του Κυανόδοντος. Ο Χάακον Σίγκουρντσον είχε γίνει Γιαρλ του Λέιντ μετά τον φόνο του πατέρα του από τους άντρες του Χάραλντ Γκρέικλοακ (961). Οι επιζήσαντες αδελφοί του δραπέτευσαν από τη χώρα. Μετά τη δολοφονία του Χάραλντ Γκρέικλοακ, ο Χάραλντ ο Κυανόδους έγινε υψηλός βασιλιάς της Νορβηγίας με υποτελή του τοπικό βασιλιά τον ίδιο τον Χάακον Σίγκουρντσον. 

## Παραπομπές


## Πηγές
*Sturluson, Snorri ; Eirikr Magnuson (trans.) ; Olafs saga Tryggvasonar, ch. 12 to 14, in Heimskringla. History of the Kings of Norway, 1905
*Krag, Claus Harald Grafell in Norsk biografisk leksikon 2. utg. Bd 4, 2001.
*Koht, Halvdan Harald Graafeld in Norsk biografisk leksikon, 1. utg. Bd 5, 1931.

## Εξωτερικοί σύνδεσμοι
* Χάραλντ Έρικσσον
* Μπζάρμελαντ

Κατηγορία:Οίκος του Χορφάγκρε
Κατηγορία:Βασιλείς της Νορβηγίας
Κάρολος Αλβέρτος, αρχιδούκας της Αυστρίας

O **Κάρολος Αλβέρτος** (γερμ. *Karl Albert*, 18 Δεκεμβρίου 1888 - 17 Μαρτίου 1951) από τον Οίκο των Αψβούργων-Λωρραίνης ήταν αρχιδούκας της Αυστρίας.

## Βιογραφία
Ο *Κάρολος Αλβέρτος Νικόλαος Λέων Γρατιανός* γεννήθηκε στην Πούλα (ελλ. *Πόλαι*) της Ιστρίας και ήταν το τρίτο παιδί και ο πρωτότοκος γιος του Καρόλου Στεφάνου της Αυστρίας και της Μαρίας Θηρεσίας των Αψβούργων-Λωρραίνης, κόρης του Καρόλου Σαλβαδόρ της Τοσκάνης. 

Κατείχε έκταση στο Ζύβιετς της Νότιας Πολωνίας. Έγινε συνταγματάρχης του Πυροβολικού στον Αυστρο-Ουγγρικό στρατό και στον πολωνικό στρατό. Χρίστηκε ιππότης του Τάγματος του Χρυσόμαλλου Δέρατος.

Το 1918 και το 1939 εισήλθε εθελοντικά στον πολωνικό στρατό: πολέμησε στον Πολωνο-Σοβιετικό Πόλεμο. Το 1920 διοίκησε το φρούριο Γκρούτζοντς της Βόρειας Πολωνίας. Κατά τη Γερμανική κατοχή της Πολωνίας δήλωσε Πολωνός και αρνήθηκε να υπογράψει στη *Λίστα του Λαού* (Γερμανοί εκτός της Γερμανίας) των Ναζί· φυλακίστηκε το 1939 στο Συετσίν και βασανίστηκε από τη Μυστική Κρατική Αστυνομία (Gestapo). Η σύζυγός του εγκλείστηκε στη Βίσλα. Ο Κάρολος Αλβέρτος άφησε τη φυλακή τυφλός από το ένα μάτι και ημι-παράλυτος. Το 1942 εστάλη με την οικογένειά του σε ένα στρατόπεδο εργασίας στο Στράουσμπεργκ. Μετά την απελευθέρωση μετακινήθηκε στην Κρακοβία και μετά στη Σουηδία. Η ιδιοκτησία του, που είχε κατασχεθεί από τους εισβολείς Γερμανούς το 1939, ξανακατασχέθηκε το 1945 από την Λαϊκή Δημοκρατία της Πολωνίας. Πέθανε το 1951 στη Στοκχόλμη.

## Οικογένεια
Νυμφεύτηκε το 1920 την Αλίκη Ελισάβετ Ανκαρκρόνα, κόρη του Όσκαρ Καρλ Γκούσταφ, ταγματάρχη στον στρατό της Σουηδίας, και είχε τέκνα:
* Κάρολος Στέφανος (1921 - 2018), Πρίγκιπας του Άλτενμπουργκ. Νυμφεύτηκε την εξαδέλφη του, *Μαρία-Λουίζε* Βικτόρια Καταρίνα Ελίζαμπετ Πέτερσενς, και είχε τέκνο:
** Μαρία Χριστίνα (γενν. 1953), άγαμη.
** Κάρολος Αλβέρτος (1956 - 1957).
* Μαρία Χριστίνα (1923 - 2012), άγαμη.
* Κάρολος Αλβέρτος (1926 - 1928).
* Ρενάτα (1931 - 2024), παντρεύτηκε τον Εντουάρντο δε Ζουλουέτα υ Δάτο.

Ο γάμος ήταν μοργανατικός. Το 1949 ο Όθων, αρχηγός του Οίκου των Αψβούργων-Λωρραίνης, απένειμε στην Αλίκη Ελισάβετ τον τίτλο της *κόμισσας του Άλτενμπουργκ*, που ήταν κληρονομικός.

## Διακρίσεις
Ήταν ο 1175ος ιππότης του Τάγματος του Χρυσόμαλλου Δέρατος.

Έλαβε τη διάκριση του Τάγματος της Πολωνικής Αναγέννησης και τον σταυρό της Αξίας της Πολωνίας.

## Πρόγονοι





## Αναφορές σε Πηγές


Κατηγορία:Οίκος των Αψβούργων-Λωρραίνης
Καταρράκτης (πάθηση)

**Καταρράκτης** ονομάζεται η θόλωση του φακού του ματιού η οποία οδηγεί σε μείωση της όρασης. Ο καταρράκτης συχνά αναπτύσσεται αργά και μπορεί να επηρεάσει μόνο το ένα ή και τα δύο μάτια. Τα συμπτώματα μπορεί να περιλαμβάνουν θολή όραση, αχνά χρώματα, άλω γύρω από τα φώτα, προβλήματα με το λαμπερό φως και κακή νυχτερινή όραση. Μπορεί να οδηγήσει σε δυσκολία στην οδήγηση, ανάγνωση ή αναγνώριση προσώπων. Η μειωμένη όραση λόγω καταρράκτη μπορεί να οδηγήσει σε αυξημένο κίνδυνο πτώσης και κατάθλιψης. Ο καταρράκτης είναι αιτία για πάνω από τις μισές περιπτώσεις τύφλωσης και 33% περιπτώσεις μειωμένης όρασης παγκοσμίως.

Ο καταρράκτης οφείλεται συχνότερα στο γήρας αλλά μπορεί να προκληθεί από τραύμα ή έκθεση σε ακτινοβολία, μπορεί να είναι παρών στη γέννηση, ή να συμβεί μετά από χειρουργική επέμβαση στο μάτι για κάποιον άλλο λόγο. Παράγοντες κινδύνου περιλαμβάνουν τον σακχαρώδη διαβήτη, το κάπνισμα, την παρατεταμένη έκθεση στο φως του Ήλιου και το οινόπνευμα. Ο καταρράκτης οφείλεται στην δημιουργία συσσωματωμάτων πρωτεϊνών στον φακό τα οποία μειώνουν τη μετάδοση φωτός στον αμφιβληστροειδή, στο πίσω τμήμα του ματιού. Η διάγνωση τίθεται με οφθαλμολογική εξέταση.

Η πρόληψη περιλαμβάνει τη χρήση γυαλιών ηλίου και αποφυγή του καπνίσματος. Τα πρώιμα συμπτώματα μπορεί να βελτιωθούν με τη χρήση γυαλιών. Αν αυτό δεν βοηθήσει, η χειρουργική αφαίρεση του θολού φακού και αντικατάστασή του με τεχνητό φακό είναι η μόνη αποτελεσματική θεραπεία. Η χειρουργική επέμβαση χρειάζεται μόνο εάν ο καταρράκτης προκαλεί προβλήματα και συνήθως η επέμβαση οδηγεί σε βελτίωση της ποιότητας ζωής. Η χειρουργική καταρράκτη δεν είναι εύκολα προσβάσιμη σε πολλές χώρες, και ιδίως σε γυναίκες, όσους ζουν σε αγροτικές περιοχές και όσους δεν ξέρουν ανάγνωση.

Περίπου 20 εκατομμύρια άνθρωποι είναι τυφλοί λόγω καταρράκτη. Ο καταρράκτης είναι το αίτιο περίπου του 5% των τυφλώσεων στις Ηνωμένες Πολιτείες και περίπου 60% των τυφλώσεων σε Αφρική και Νότια Αμερική. Τύφλωση λόγω καταρράκτη υπάρχει περίπου σε 10 με 40 ανά 100.000 παιδιά στον αναπτυσσόμενο κόσμο και 1 με 4 ανά 100.000 παιδιά στον ανεπτυγμένο. Ο καταρράκτης γίνεται συχνότερος με την πρόοδο της ηλικίας. Πάνω από τους μισούς ανθρώπους στις Ηνωμένες Πολιτείες έχουν καταρράκτη στην ηλικία των 80.

## Παραπομπές


Κατηγορία:Οφθαλμολογικές παθήσεις
Κατηγορία:Τυφλότητα
Κατηγορία:Παθολογία γήρατος
Κατερίνα Μουτσάτσου

Η **Κατερίνα Μουτσάτσου** (*Katherine Moutsatsos*, Μοντερέι, 21 Σεπτεμβρίου 1972) είναι Ελληνίδα ηθοποιός, παραγωγός, σεναριογράφος και ακτιβίστρια. Έχει συμμετάσχει σε ελληνικές και ξένες κινηματογραφικές παραγωγές όπως το *[[Η Λίζα και όλοι οι άλλοι]]* (2003) και *[[The Hangover]]* (2009), καθώς και σε τηλεοπτικές σειρές όπως το *Cheek to Cheek*, Ενα και ένα, Θα σε δω στο πλοίο και άλλα. Επίσης το 2003  ερμήνευσε το τραγούδι  μαζί με τον Δημήτρη Κοργιαλά.

Παρόλα αυτά, έγινε ιδιαίτερα γνωστή το 2012, όταν κυκλοφόρησε στο κανάλι της στο YouTube, ένα βίντεο, υπό τον τίτλο *I am Hellene*, στο οποίο σχολίαζε την κατάσταση στην Ελλάδα. Το εν λόγω βίντεο έγινε viral, καταφέρνοντας πάνω από 2 εκατομμύρια θεάσεις την πρώτη εβδομάδα, με το οποίο ασχολήθηκαν και ξένα και ελληνικά Μέσα. Κατόπιν αυτού του βίντεο συνέχισε να σχολιάζει την κατάσταση της χώρας, με αποκορύφωμα ίσως τη σειρά κινουμένων σχεδίων που έφτιαξε, *Η Σάρα και η Μάρα*.

## Φιλμογραφία

## Προσωπική ζωή
Το 2013 παντρεύτηκε με πολιτικό γάμο στο Λος Άντζελες τον Αμερικανό παραγωγό Τσαρλς Κόμο, με τον οποίο απέκτησε κι δυο γιους, τον (Hylas) Υλας (19 Ιανουαρίου 2017) και τον Aemilian (18 Ιουνίου 2020).

Τον Σεπτέμβριο του 2017, το ζευγάρι πραγματοποίησε και θρησκευτικό γάμο στην Αίγινα.

## Παραπομπές


## Εξωτερικοί σύνδεσμοι
*

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Λέων Κάρολος, αρχιδούκας της Αυστρίας

Ο **Λέων Κάρολος** (γερμ. *Leo Karl*, 5 Ιουλίου 1893 - 28 Απριλίου 1939) από τον Οίκο των Αψβούργων-Λωρραίνης ήταν αρχιδούκας της Αυστρίας.

## Βιογραφία
Ο *Λέων Κάρολος Μαρία Κύριλλος Μεθόδιος* γεννήθηκε στην Πούλα (ελλ. *Πόλαι*) της Ιστρίας και ήταν το πέμπτο παιδί και ο δευτερότοκος γιος του Καρόλου Στεφάνου της Αυστρίας και της Μαρίας Θηρεσίας των Αψβούργων-Λωρραίνης, κόρης του Καρόλου Σαλβαδόρ της Τοσκάνης. 

Το 1913 εγγράφτηκε με τον νεότερο αδελφό του στη Στρατιωτική Ακαδημία στο Βήνερ-Νόιστατ. Όταν έγινε 20 ετών, ηλικία που ο Οίκος του θεωρούσε ότι ενηλικιώθηκε, έγινε ιππότης του Τάγματος του Χρυσόμαλλου Δέρατος και μέλος της Άνω Βουλής του Κοινοβουλίου. Στο ερώτημα του πώς οι Μεγάλες Δυνάμεις θα καθορίσουν το μέλλον της Οθωμανικής Αυτοκρατορίας, ο Κάρολος Στέφανος πρότεινε τον γιο του ως αντιβασιλέα στις Βαλκανικές περιοχές ενδιαφέροντος της Αυστρο-Ουγγαρίας. Υπηρέτησε στο στρατό της Αυστρίας ως την πτώση της μοναρχίας και μετά στον στρατό της Πολωνίας.

Νυμφεύτηκε μοργανατικά τη Μαρία-Κλοτίλντε φον Τουιλιέρ, ευγενή από την Αυστρία. Έζησε σε ένα τμήμα της οικογενειακής ιδιοκτησίας στο Ζίβιετς, που είχε κληρονομήσει με τον μεγαλύτερο αδελφό του, Κάρολο Αλβέρτο, από τον πατέρα του. Μεγάλωσε τα παιδιά του ως Γερμανούς. Ασθένησε από φυματίωση και απεβίωσε το 1939 στην ιδιοκτησία στην Βεστφίνα της Νότιας Πολωνίας· τάφηκε στο εκεί κοιμητήριο, του οποίου η έκταση ανήκε στην οικογένειά του. Στο Παλάτι της Βεστφίνα είχε μεταβεί με την οικογένειά του, όταν το 1933 απεβίωσε ο πατέρας του. Δεν είχε διαθήκη, έτσι την ιδιοκτησία κληρονόμησε η σύζυγός του.

## Οικογένεια
Νυμφεύτηκε το 1922 τη Μαρία-Κλοτίλντε φον Τουιλιέρ, Κόμισσα φον Μονζουά-Βωφρέ και ντε Λα Ρος. Ο γάμος ήταν μοργανατικός. Στα παιδιά του δόθηκε ο τίτλος του/της *[[Κόμης|κόμη]]/κόμισσας του Χάμπσμπουργκ*. Είχε τέσσερα τέκνα:
* Μαρία Ντεζιντεράτα (1923 - 1988), παντρεύτηκε τον κόμη Βόλφγκανγκ φον Χάρτιγκ, απέκτησε παιδιά.
* Ματθίλδη (1924 - 2000), παντρεύτηκε τον κόμη Μάνφρεντ Πιάττι, απέκτησε παιδιά.
* Ελισάβετ (1927 - 2014).
* Λέων Στέφανος (1928 - 2020), Κόμης του Χάμπσμπουργκ και αρχηγός του κλάδου των δουκών του Τέσσεν. Παντρεύτηκε πρώτα την Γκαμπριέλε Κούνερτ, απέκτησε παιδιά, και έπειτα την Χάιντε Άιγκνερ, απέκτησαν παιδιά.

## Πρόγονοι





## Αναφορές σε Πηγές


Κατηγορία:Οίκος των Αψβούργων-Λωρραίνης